Αθλητικά γεγονότα του 2009/Ιούλιος

Παρατίθενται σημαντικά αθλητικά γεγονότα που έλαβαν χώρα το μήνα Ιούλιο του έτους 2009.

4 Ιουλίου 
Αντισφαίριση: Η Αμερικανίδα Σερένα Γουίλιαμς κατακτά τον τίτλο στο απλό του Γουίμπλεντον των γυναικών, κερδίζοντας στον τελικό την αδερφή της, Βένους Γουίλιαμς, με 7-6, 6-2.

5 Ιουλίου 
Ολοκληρώνονται στην Πεσκάρα της Ιταλίας οι Μεσογειακοί Αγώνες, με τη συμμετοχή 3.000 περίπου αθλητών και αθλητριών από 23 χώρες της Μεσογείου, που αποτέλεσε νέο ρεκόρ χωρών. Περιελάμβαναν αγωνίσματα από 28 αθλήματα, που αποτελεί επίσης νέο ρεκόρ.

9 Ιουλίου 
Ποδόσφαιρο: Η ομάδα του Κίτο κατακτά το Ρεκόπα Σουδαμερικάνα νικώντας στο στάδιο Λα Κάσα Μπλάνκα του Κίτο με 3-0 στον δεύτερο αγώνα την Ιντερνασιονάλ από τη Βραζιλία.  Ο πρώτος τελικός διεξήχθη στο γήπεδο Ζοζέ Μπόρμπα, του Πόρτο Αλέγκρε στη Βραζιλία στις 25 Ιουνίου και έληξε με 1-0. Η LDU Κίτο κέρδισε με 6–0 στη βαθμολογία.

18 Ιουλίου 
Ποδηλασία: Μία γυναίκα σκοτώνεται και δύο άτομα τραυματίζονται σοβαρά σε ατύχημα με μοτοσυκλέτα στον Ποδηλατικό Γύρο της Γαλλίας (Tour de France). Πρόκειται για το πρώτο θανατηφόρο δυστύχημα στη διοργάνωση από το 2002.

26 Ιουλίου 
Πετοσφαίριση: Ολοκληρώνεται στο Βελιγράδι το Παγκόσμιο Λιγκ με τη Βραζιλία να κατακτά για 8η φορά τον τίτλο. 
Ποδηλασία: Ο Ισπανός Αλμπέρτο Κονταδόρ κερδίζει τον Ποδηλατικό Γύρο της Γαλλίας.

 07